ย้ำผู้ประกันตนกลุ่มตกหล่นยังไม่ได้รับเงินเยียวยา 4 แสนราย รีบตรวจสอบ เพื่อรับเงินเยียวยา
นางสาวลัดดา แซ่ลี้ โฆษกสำนักงานประกันสังคม กล่าวว่า กระทรวงแรงงาน โดยสำนักงานประกันสังคม (สปส.) ได้โอนเงินเยียวยาเข้าบัญชีพร้อมเพย์ที่ผูกกับเลขบัตรประชาชน ให้ผู้ประกันตน มาตรา 33, มาตรา 39 และมาตรา 40 ในพื้นที่ควบคุมสูงสุดและเข้มงวดใน 29 จังหวัดสีแดงเข้มไปแล้ว โดยยังมีกลุ่มที่ไม่สามารถโอนเงินได้สำเร็จจำนวน 400,000 คน แบ่งเป็นผู้ประกันตนมาตรา 33 โอนไม่สำเร็จ ราว 80,000 คน มาตรา 39 โอนไม่สำเร็จ ราว 100,000 คน และมาตรา 40 โอนไม่สำเร็จกว่า 200,000 คน สาเหตุส่วนใหญ่ที่ไม่ได้รับเงินช่วยเหลือเยียวยา เนื่องจากร้อยละ 80 ไม่ได้ผูกพร้อมเพย์กับเลขบัตรประชาชน หรือผูกพร้อมเพย์เลขบัตรประชาชนไม่ได้ เนื่องจากเป็นบุคคลล้มละลาย ถูกอายัดบัญชีจากกรมบังคับคดี หรือเป็นผู้ทุพพลภาพ เป็นต้น วิธีแก้ไขคือคนที่ยังไม่ผูกพร้อมเพย์กับเลขบัตรประชาชน ให้รีบไปดําเนินการผูกบัญชีพร้อมเพย์เลขบัตรประชาชน บางคนผูกพร้อมเพย์กับเบอร์โทรศัพท์ก็โอนจ่ายไม่ได้ ต้องดำเนินการผูกพร้อมเพย์กับเลขประจำตัวบัตรประชาชนเท่านั้น ส่วนคนที่บัญชีปิด ให้ดําเนินการเปิดบัญชี และผูกพร้อมเพย์เลขบัตรประชาชนด่วน กรณีเป็นผู้ทุพพภาพให้มอบอำนาจให้ญาติมาติดต่อรับเช็คที่สำนักงานประกันสังคม เช่นเดียวกับกรณีบัญชีถูกอายัดเนื่องติดเครดิตบูโรสามารถติดต่อดำเนินการที่สำนักงานประกันสังคมใกล้บ้านนอกจากนี้ ยังมีหลายกรณีที่ชื่อ-นามสกุล ผิด หรือเปลี่ยนชื่อ หรือเปลี่ยนนามสกุล กลุ่มนี้ต้องแจ้งประกันสังคมด้วย เพราะถ้าชื่อ-นามสกุล ไม่ตรงกัน ธนาคารก็จะไม่โอนเงินเยียวยาให้โฆษกสำนักงานประกันสังคม กล่าวต่อด้วยว่า ในส่วนของมาตรา 39 มีตกค้างยังไม่ได้รับเงิน เนื่องจากบางคนอาจจะไม่ทราบว่าตัวเองได้สิทธิ เพราะอาจจะไปทำงานที่อื่น แต่ได้สมัครไว้ใน 29 จังหวัดาแดงเข้ม จึงคิดว่าตัวเองไม่ได้รับสิทธิและไม่ได้ผูกพร้อมเพย์เลขบัตรประชาชน เงินจึงไม่สามารถโอนเข้าได้ ผู้ประกันตนมาตรา 39 สามารถตรวจสอบสิทธิเยียวยาได้ที่เว็บไซต์ประกันสังคม www.sso.go.th หากพบว่า ได้รับสิทธิ แต่เงินยังไม่เข้าบัญชีให้รีบติดต่อธนาคารด่วน โดยให้ผูกพร้อมเพย์กับเลขบัตรประชาชนให้เรียบร้อย สำหรับการโอนเงินเยียวยารอบเก็บตก กำหนดโอนทุกวันพฤหัสบดีของสัปดาห์ จนกว่าจะได้รับเงินถึงวันที่ 31 ธันวาคม 2564